rejauldu/bengali-wikipedia huggingface dataset:
থাম্ব|ইংল্যান্ডের রাজা দ্বিতীয় রিচার্ড, ওয়েস্টমিনস্টার অ্যাবের প্রতিকৃতি থেকে। |alt=Contemporary portrait of Richard II দ্য ওয়ান্ডারফুল পার্লামেন্ট হলো ওয়েস্টমিনস্টার অ্যাবেতে ১৩৮৬ সালের অক্টোবর থেকে নভেম্বর পর্যন্ত চলাকালীন একটি ব্রিটিশ পার্লামেন্টের একটি অধিবেশন। মূলত রাজা দ্বিতীয় রিচার্ডের অর্থের প্রয়োজন মেটানোর জন্যই এই সভাটি ডাকা হয়েছিল কিন্তু এটি দ্রুত তার প্রশাসনের সংস্কারের জন্য মনোনিবেশে বাধ্য করেছিল। ফ্রান্সে যুদ্ধে তার ব্যর্থতা, নিজের রাজনৈতিক পছন্দের প্রতি অত্যধিক পৃষ্ঠপোষকতার প্রধান কারণে তিনি সেই সময়ে ধীরে ধীরে তার জনপ্রিয়তা হারাচ্ছিলেন। তদুপরি, একটি ইংল্যান্ডের মানুষের মধ্যে এই ভয়ও ছিল যে ফ্রান্স শীঘ্রই ইংল্যান্ড আক্রমণ করবে, কারণ একটি ফরাসি নৌবহর বছরের বেশিরভাগ সময় ধরে পার্শ্ববর্তী ফ্ল্যান্ডার্সে জড়ো হয়েছিল। রিচার্ডের বিরুদ্ধে জনগণের অসন্তোষ চরমে ওঠে যখন তিনি ফ্রান্সের বিরুদ্ধে আক্রমণ করার জন্য একটি সেনাবাহিনী গঠনের কথা বলে জন্য তৎকালীন সময়ে অভূতপূর্বভাবে অর্থে সাহায্যের অনুরোধ জানানা। রাজার অনুরোধকে মঞ্জুর করার পরিবর্তে, লর্ডস এবং কমন্সের হাউসগুলি তার এবং তার অজনদরদি চ্যান্সেলর, মাইকেল দে লা পোল, সাফোকের প্রথম আর্ল-এর বিরুদ্ধে একত্রিতভাবে সংগঠিত হয়েছিল। দে লা পোল রাজার প্রিয়পাত্র ছিল এবং অন্যায়ভাবে রাজার বিশালত্ব থেকে নিজের স্বার্থসিদ্ধি করেছে তাই রাজার ব্যর্থতার জন্য দায়ী মন্ত্রী আর্লকে দায়ী করে তার অপসরণের দাবি করেছিল পার্লামেন্ট।  প্রথমে, রাজা পার্লামেন্টে যোগ দিতে অস্বীকার করেন, তারপর অধিবেশন ভেঙে দেওয়ারও চেষ্টা করেছিলেন, কিন্তু ব্যর্থ হন। রিচার্ড এলথাম প্যালেসে তার সাথে আলোচনার জন্য কমন্সকে একটি প্রতিনিধি দল পাঠাতে অনুরোধ করেন; রাজার অতর্কিত আক্রমণের ভয়ে তারা একটি দলের পরিবর্তে দুইজন বিশিষ্ট সদস্যকে পাঠান। তাদের মধ্যে একজন হলেন ডিউক অফ গ্লুসেস্টার (রিচার্ডের কাকা) রিচার্ডকে জবানবন্দি দেওয়ার হুমকি দিয়েছিলেন রাজাকে ওয়েস্টমিনস্টারে ফিরে যাওয়ার এবং সংসদের সভায় অংশগ্রহণ করতে। তিনি জনবিরোধী দে লা পোলকে বরখাস্ত করতে বাধ্য হন এবং সংসদ দ্বারা নির্বাচিত উপদেষ্টাদের নিয়ে পার্লামেন্ট গঠিত হয়। রাজা তার নিজস্ব মন্ত্রী এবং উপদেষ্টাদের নিয়োগ করাকে তার ঈশ্বরপ্রদত্ত অধিকার বলে মনে করতেন, সেটি এই সভায় ভেস্তে যাওয়ায় তিনি অত্যন্ত ক্ষুব্ধ হয়েছিলেন; তিনি প্রায় সঙ্গে সঙ্গেই ওয়েস্টমিনস্টার ছেড়ে চলে যান। তিনি পরের বছরের বেশিরভাগ সময়গুলি বিভিন্ন অঞ্চলগুলিতে সমর্থন সংগ্রহ করতে কাজ লাগান। তার সংসদ-আরোপিত কাউন্সিলকে নাকচ করে এবং কীভাবে তার শাসনের সীমাবদ্ধতাগুলি বাতিল করে তার অধিকার পুনর্দখল করা যায়, সে সম্পর্কে আইনি পরামর্শ গ্রহণ করেছিলেন। এই সময়ে দে লা পোল রাজার অনুগ্রহে আাবার ফিরে আসে। যদিও রাজা ওয়ান্ডারফুল পার্লামেন্টে তার উপর আরোপিত বিধিনিষেধের বেশিরভাগই উল্টে দিতে সক্ষম হন। কিন্তু কয়েক বছরের মধ্যেই সংকট আবার দেখা দেয়, এমনকি যা ১৩৮৬ সালের চেয়েও খারাপ। রাজা এবং আভিজাত্যগোষ্ঠীর মধ্যে সশস্ত্র দ্বন্দ্ব শুরু হয়, অবশেষে দে লা পোলের নির্বাসন হয় এবং তার অনেক সমর্থককে মৃত্যুদণ্ড দেওয়া হয়।  তথ্যসূত্র   বিষয়শ্রেণী:১৩৮৬-এ ইংল্যান্ডে প্রতিষ্ঠিত বিষয়শ্রেণী:১৪শ শতাব্দীর ইংরেজ সংসদ বিষয়শ্রেণী:ইংল্যান্ডের দ্বিতীয় রিচার্ড
কর্মক্ষেত্র হল এমন একটি জায়গা যেখানে কেউ কাজ করে, তাদের নিয়োগকর্তা বা নিজের জন্য, কর্মসংস্থানের স্থান। এই ধরনের একটি জায়গা একটি হোম অফিস থেকে একটি বড় অফিস বিল্ডিং বা কারখানা হতে পারে। শিল্পোন্নত সমাজের জন্য, কর্মক্ষেত্র হল বাড়ি ছাড়া অন্য সবচেয়ে গুরুত্বপূর্ণ সামাজিক স্থানগুলির মধ্যে একটি, যা "বিভিন্ন সত্তার জন্য একটি কেন্দ্রীয় ধারণা গঠন করে: কর্মী এবং কর্মীদের পরিবার, নিয়োগকারী সংস্থা, সংস্থার গ্রাহক এবং সমাজ সমস্ত। Paul Jackson, Reima Suomi, e-Business and Workplace Redesign (2004), p. 37. নতুন প্রজন্মের আধুনিক যোগাযোগ প্রযুক্তির বিকাশে ভার্চুয়াল কর্মক্ষেত্র এবং দূরবর্তী কাজের বিকাশের দিকে পরিচালিত করেছে।   কর্মক্ষেত্রে সংঘটিত বিভিন্ন ঘটনা    যৌন হয়রানি : অনাকাঙ্খিত যৌন আকাংখা বা যৌন প্রকৃতির আচরণ যা অযৌক্তিকভাবে কোনো ব্যক্তির কর্মস্থানে কাজ সম্পাদনে বাধা সৃষ্টি করে বা ভীতিকর, প্রতিকূল বা আপত্তিকর কাজের পরিবেশ তৈরি করে।   কিস করতে থাকো অথবা নিম্নে (পদে) যাও  বিষাক্ত কর্মক্ষেত্র কর্মক্ষেত্রে আগ্রাসন : একটি নির্দিষ্ট ধরনের আক্রমণ, যা কর্মক্ষেত্রে ঘটে।  কর্মক্ষেত্রে উত্পীড়ন : ব্যক্তি বা গোষ্ঠীর প্রবণতা সহকর্মী বা অধস্তনদের বিরুদ্ধে ক্রমাগত আক্রমণাত্মক বা অযৌক্তিক আচরণ ব্যবহার করে।  কর্মক্ষেত্রে দ্বন্দ্ব : কর্মক্ষেত্রে সংঘটিত একটি নির্দিষ্ট ধরনের দ্বন্দ্ব।  কর্মক্ষেত্রের সংস্কৃতি : কর্মক্ষেত্রে সামাজিক আচরণ এবং নিয়ম।  কর্মক্ষেত্রে বিপরীতমুখী আচরণ : কর্মচারীদের আচরণ, যা একটি প্রতিষ্ঠানের লক্ষ্যের সাথে সামঞ্জস্যপূর্ণ নয়।  কর্মক্ষেত্রে সাইবার-আগ্রাসন : কর্মক্ষেত্রের ই-মেইল বা টেক্সট বার্তা যা কর্মীদের হুমকি বা ভয় দেখানো।  কর্মক্ষেত্রে গণতন্ত্র : কর্মক্ষেত্রে সব ক্ষেত্রে গণতন্ত্রের প্রয়োগ  কর্মক্ষেত্রে বিচ্যুতি : ইচ্ছাকৃত বা উদ্দেশ্যমূলকভাবে একটি প্রতিষ্ঠানের ক্ষতি করার চেষ্টা করা।  কর্মক্ষেত্রে বৈষম্য : নিয়োগ, পদোন্নতি, চাকরির নিয়োগ, সমাপ্তি এবং ক্ষতিপূরণে বৈষম্য।  কর্মক্ষেত্রের বৈচিত্র্য : একটি কোম্পানী যেটি একটি বৈচিত্র্যময় কর্মী নিয়োগ করে সে বাজারের জনসংখ্যার বিষয়ে আরও ভালভাবে বুঝতে সক্ষম হয়, এটি একটি তত্ত্ব বিশ্বব্যাপী বাজারের সামনে তুলে ধরে।  কর্মক্ষেত্রের আবেগ''' : কর্মক্ষেত্রে আবেগ একটি বড় ভূমিকা পালন করে কীভাবে একটি সম্পূর্ণ সংস্থা নিজের মধ্যে এবং বাইরের বিশ্বের সাথে যোগাযোগ করে।  কর্মক্ষেত্রে কর্মচারীর বিভিন্ন ক্ষেত্রে তার কর্ম তার চাকরির পদোন্নতির সাথে সম্পর্কিত থাকে।   তথ‍্যসূত্র
তথাগতগর্ভ সূত্র হলো প্রভাবশালী ও মতবাদের দিক থেকে আকর্ষণীয় মহাযান বৌদ্ধ সূত্র, এবং এটি সমস্ত সংবেদনশীল প্রাণীর মধ্যে তথাগতগর্ভ এর অস্তিত্বের কথা বলে। বুদ্ধের মতে, সমস্ত সংবেদনশীল প্রাণী বুদ্ধ প্রকৃতি নিয়ে জন্মগ্রহণ করে এবং তাদের বুদ্ধ হওয়ার সম্ভাবনা রয়েছে। দৈনন্দিন জীবনের শারীরিক ও মানসিক অপবিত্রতা এই প্রকৃতির উপর মেঘের মতো কাজ করে এবং এই উপলব্ধিকে বাধা দেয়। এই প্রকৃতি অধিবাস বুদ্ধের চেয়ে কম নয়।   ইতিহাস  অ্যান্টনি বারবার তথাগতগর্ভ সূত্রের বিকাশকে বৌদ্ধধর্মের মহাসাংঘিক সম্প্রদায়ের সাথে যুক্ত করেছেন, এবং উপসংহারে এসেছে যে অন্ধ্র অঞ্চলের মহাসাংঘিকরা (অর্থাৎ চৈতিক সম্প্রদায়) তথাগতগর্ভ মতবাদের সূচনার জন্য আরোপিত ছিল।  তথাগতগর্ভ সূত্রটিকে "এটির [তথাগতগর্ভ মতবাদের] প্রাচীনতম অভিব্যক্তি হিসাবে বিবেচনা করা হয় এবং তথাগতগর্ভ শব্দটি এই সূত্রেই তৈরি করা হয়েছে বলে মনে হয়।" পাঠ্যটি তার মূল ভাষায় আর বিদ্যমান নয়, তবে দুটি তিব্বতি ও দুটি চীনা অনুবাদে সংরক্ষিত আছে।   তথ্যসূত্র    উৎস                    আরও পড়ুন     Hodge, Stephen  (2009 & 2012)."The Textual Transmission of the Mahayana Mahaparinirvana-sutra", lecture at the University of Hamburg  King, Sallie, B. (1991). "Buddha Nature", State University of New York Press,   বহিঃসংযোগ  Chinese, Tibetan and English texts of the TGS in the Thesaurus Literaturae Buddhicae, University of Oslo  Appreciation of the Nirvana Sutra and Tathagatagarbha teachings "Tathagatagarbha Buddhism": the full text of the "Tathagatagarbha Sutra" plus text of 4 other "tathagatagarbha" sutras  বিষয়শ্রেণী:মহাযান সূত্র
নবনূর ছিল একটি মাসিক সাহিত্য পত্রিকা।নবনূর, বাংলাপিডিয়া  প্রকাশকাল ১৯০৩ সালের এপ্রিলে (বৈশাখ ১৩১০ বঙ্গাব্দ) কলকাতা থেকে প্রথম নবনূর প্রকাশিত হয়। ১৯০৬ সালের ডিসেম্বর (পৌষ ১৩১৩ বঙ্গাব্দ) পর্যন্ত নিয়মিতভাবে পত্রিকা চালু ছিল। সৈয়দ এমদাদ আলী পত্রিকার সম্পাদক ছিলেন। মোহাম্মদ আসাদ আলী পত্রিকার স্বত্ত্বাধিকারী ও প্রকাশক ছিলেন এবং পরবর্তীতে সম্পাদক হিসেবে দায়িত্বপালন করেছেন।  লক্ষ্য বাংলার মুসলিমদের উন্নয়ন পত্রিকার মূল্য উদ্দেশ্য ছিল। মুসলিমদের জাগরণের উদ্দেশ্যে লেখকরা ইসলামের ইতিহাস, সাহিত্য, দর্শন বিষয়ে লেখা প্রকাশ করা হত।  লেখকবৃন্দ সম্পাদক সৈয়দ এমদাদ আলী ছাড়াও পত্রিকায় কাজী ইমদাদুল হক, মোহাম্মদ হেদায়েতুল্লাহ, মোহাম্মদ আসাদ আলী ও অন্যান্যদের লেখা প্রকাশ হত।  তথ্যসূত্র  বিষয়শ্রেণী:বাংলা ভাষার সংবাদপত্র বিষয়শ্রেণী:বাংলা সাহিত্য পত্রিকা বিষয়শ্রেণী:সাহিত্য পত্রিকা বিষয়শ্রেণী:বাংলা সাহিত্যের ইতিহাস
প্রত্যক্ষ (),  হিন্দুধর্মে জ্ঞানের তিনটি প্রধান উপায়ের মধ্যে একটি,  এর অর্থ যা চোখের সামনে উপস্থিত, স্পষ্ট, স্বতন্ত্র ও স্পষ্ট।  প্রত্যক্ষ ছয়টি প্রমাণের একটি। ন্যায় দর্শন শুধু প্রত্যক্ষ, অনুমান, শব্দ ও উপমাণ কে প্রমাণ হিসেবে স্বীকৃতি দেয়। সাংখ্য দর্শন উপমাণকে প্রমাণ হিসেবে স্বীকৃতি দেয় না। এই চারটি সহায়িকা যা বিষয়গুলিকে আলোকিত করতে সাহায্য করে, বেদান্ত ও মীমাংসা অনুপলব্ধি ও অর্থপত্তিকে বৈধ প্রমাণ হিসাবে যোগ করে।  অর্থ ও তাৎপর্য প্রত্যক্ষ এর আক্ষরিক অর্থ যা চোখে উপলব্ধিযোগ্য বা দৃশ্যমান, সাধারণ ব্যবহারে উপস্থিত থাকা বোঝায়, চোখের সামনে উপস্থিত অর্থাৎ দৃষ্টিসীমার মধ্যে, যে কোনো ইন্দ্রিয় অঙ্গ দ্বারা উপলব্ধিযোগ্য, স্বতন্ত্র, স্পষ্ট, তাৎক্ষণিক, প্রকাশ, দেহগত।  প্রত্যক্ষ বলতে বোঝায় উপলব্ধির অনুষদ যার সাথে যুক্ত চিন্তা, কল্পনা ও ইচ্ছা, যা চারটি একসাথে চেতস (চেতনা) হিসাবে মনস (মন) কে আলোকিত করে, ব্যক্তির সাধারণ মানসিক সরঞ্জাম ও চেতনা দেয়। চার ধরনের বৈধ উপলব্ধি রয়েছে – ইন্দ্রিয় প্রত্যক্ষ বা ইন্দ্রিয় উপলব্ধি; মনস প্রত্যক্ষ বা মানসিক উপলব্ধি; স্ববেদনা প্রত্যক্ষ বা আত্ম-চেতনা; এবং যোগ প্রত্যক্ষ বা অতি সাধারণ অন্তর্দৃষ্টি। ইন্দ্রিয় উপলব্ধিতে, যা অনির্দিষ্ট উপলব্ধি  চিত্তশক্তি (বুদ্ধি-শক্তি) ইন্দ্রিয়ের স্তর হিসাবে কাজ করে। মানসিক উপলব্ধি দেখা দেয় যখন চিত্তশক্তি, বুদ্ধির সাহায্যে, ইন্দ্রিয়ের বস্তুর উপর প্রতিফলিত হয় এবং এটি নির্দিষ্ট উপলব্ধি। আত্ম-চেতনার উদ্ভব হয় যখন, তত্ত্ব বা পঞ্চকোষ দ্বারা পরিচালিত, রাগ (সংযুক্তি), বিদ্যা (জ্ঞান), নিয়তি (বস্তুর ক্রম), কাল (সময়) এবং কল্প (উপাদান) এবং আনন্দ ও বেদনা জ্ঞানের বস্তু হয়ে ওঠে চিত, নিজের বুদ্ধি। অশুদ্ধতা অপসারণের পর অষ্ট-গুণ যোগ-শৃঙ্খলা অনুশীলনের মাধ্যমে বুদ্ধিমান-আত্মকে আবৃত করে অতি সাধারণ অন্তর্দৃষ্টি অর্জিত হয়।  প্রত্যক্ষ জ্ঞান জাগতিক প্রত্যক্ষ এবং অতীন্দ্রিয় প্রত্যক্ষের মাধ্যমে লাভ করা যায়। অতীন্দ্রিয় প্রত্যক্ষ সামান্য, লক্ষণ, জ্ঞান লক্ষণ এবং  যোগে বিভক্ত। প্রত্যক্ষ সবিকল্প, নির্বিকল্প  ও প্রতিবিদ্যায় বিভক্ত। প্রত্যক্ষ জ্ঞান স্বজ্ঞাত প্রকৃতিতে ও যোগে, এবং বেদান্ত অপরোক্ষানুভূতি নামেও পরিচিত।  তথ্যসূত্র  বিষয়শ্রেণী:হিন্দু দার্শনিক ধারণা বিষয়শ্রেণী:বেদান্ত বিষয়শ্রেণী:উপনিষদীয় ধারণা বিষয়শ্রেণী:যোগশাস্ত্রের ধারণা বিষয়শ্রেণী:বৌদ্ধ দার্শনিক ধারণা বিষয়শ্রেণী:সংস্কৃত শব্দ ও বাক্যাংশ
বয় ওহ বয় রোমানীয় সঙ্গীত শিল্পী আলেকজান্দ্রা স্টানের একটি গান। এই গানটি ডিজিটালভাবে ৩০ জুন ২০১৭ তারিখে মুক্তি পায়। এই গানটি তিনজন সঙ্গীত লেখক অ্যান্ডি গ্রাসু, মরিস মিরিক এবং আলেকজান্দ্রা স্টান লিখেছেন। মুক্তির দিনই গানটি স্টানের প্রাতিষ্ঠানিক ইউটিউব চ্যানেলে আপলোড করা হয়। শুরু থেকেই সঙ্গীত সমালোচকগণ গানটার প্রশংসা করেন।   ইতিহাস ও রচনা  বয় ওহ বয় গানটি তিনজন সঙ্গীত লেখক অ্যান্ডি গ্রাসু, মারিউস মিরিক এবং আলেকজান্দ্রা স্টান লিখেছেন। আলেকজান্দ্রা স্টান রেকর্ডস এই গানটি ৩০ জুন ২০১৭ প্রকাশ করে।আলেকজান্দ্রা স্টানের সাক্ষাৎকার গানটিতে সহ-প্রযোজক হিসেবে কাজ করে আলেকজান্দ্রা স্টানে রেকর্ডসের প্রতিনিধিরা।আলেকজান্দ্রা স্টান- বয় ওহ বয় (প্রাতিষ্ঠানিক ভিডিও)   আরও দেখুন   গিভ মি ইওর এভরিথিং  উই ওয়ানা  ভ্যানিলা চকোলেট  গেট ব্যাক (এএসএপি)  আই ডিড ইট, মামা   তথ্যসূত্র   বিষয়শ্রেণী:রোমানীয় গান বিষয়শ্রেণী:২০১৭-এর গান
thumb|right|শ্যন পল লকহার্ট শ্যন পল লকহার্ট ১৯৮৬ সালের ৩১ অক্টোবর আইডাহোর লুইস্টনে জন্মগ্রহণ করেন। তিনি একজন আমেরিকান মডেল, চলচ্চিত্র অভিনেতা এবং সমকামী পর্নোগ্রাফিক অভিনেতা। তিনি ব্রেন্ট করিগন ছদ্মনামে সমকামী যৌন চলচ্চিত্রে অভিনয় শুরু করেন।   প্রথম জীবন  লুইস্টনে জন্ম নেয়া শ্যন পল লকহার্ট বেড়ে ওঠেন সিয়াটলে তার সৎ পিতার কাছে। ২০০৩ সালে তার মায়ের সাথে বাস করার জন্য তিনি স্যান ডিয়েগোয় যান। তার ছেলে বন্ধু তাকে সমকামী পর্নোগ্রাফীতে নিয়ে আসেন। তখন তার বয়স মাত্র ১৬।   সমকামী পর্নোগ্রাফিক ক্যারিয়ার  শ্যন ব্রেন্ট করিগন নামে অনেকগুলো গে পর্নোগ্রাফিক চলচ্চিত্রে অভিনয় করেছেন। ফক্স রাইডার নামে তিনি “দ্যা ভেলভেট মাফিয়া” পার্ট ১ এবং ২ তে অভিনয় করেন। তিনি তার স্কুল বয় ক্রাশ এবং দ্যা ভেলভেট মাফিয়ার জন্য সমাধিক পরিচিত। ২০০৪ সালে শ্যন কোবরা ভিডিওতে প্রথম যৌন চলচ্চিত্রে কাজ করা শুরু করেন। তিনি দ্রুত সময়ের মধ্যে কোবরা ভিডিওর একজন জনপ্রিয় পারফরমার হয়ে ওঠেন।   তথ্যসূত্র   বিষয়শ্রেণী:১৯৮৬-এ জন্ম বিষয়শ্রেণী:মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফি চলচ্চিত্র প্রযোজক বিষয়শ্রেণী:মার্কিন যুক্তরাষ্ট্রের এলজিবিটিকিউ বিনোদন শিল্পী বিষয়শ্রেণী:মার্কিন পর্নোগ্রাফিক চলচ্চিত্র অভিনেতা বিষয়শ্রেণী:মার্কিন পর্নোগ্রাফি চলচ্চিত্র পরিচালক বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন পুরুষ প্রাপ্তবয়স্ক মডেল বিষয়শ্রেণী:মার্কিন গে পর্নোগ্রাফিক চলচ্চিত্র অভিনয়শিল্পী বিষয়শ্রেণী:এলজিবিটিকিউ প্রাপ্তবয়স্ক মডেল বিষয়শ্রেণী:গে পর্নোগ্রাফিক চলচ্চিত্রের পরিচালক বিষয়শ্রেণী:গে পর্নোগ্রাফিক চলচ্চিত্র অভিনয়শিল্পী বিষয়শ্রেণী:বয়স বিতর্ক
Economy of EstoniaCurrency1 Estonian kroon = 100 sentFiscal yearCalendar yearTrade organizationsEU and WTOStatistics GDP (PPP) ranking56th (2007) GDP (PPP)$29.35bn (2007 est.)GDP growth7.1% (2007) GDP per capita$21,800 (2007 est.)GDP by sectoragriculture (3%), industry (29%), services (68%) (2007 est.)Inflation6.6% (2007) Pop below poverty line5% (2003) Labour force688,000 (2007 est.)Labour force by occupationservices (69%), industry (20%), agriculture (11%) (1999 est.)Unemployment4.7% (2007) Main industriesengineering, electronics, wood and wood products, textiles; information technology, telecommunicationsTrading partners Exports$11.31 billion (2007)Main partnersFinland 18.2%, Sweden 12.2%, Latvia 9.1%, Russia 7.9%, United States 6.6%, Germany 5%, Lithuania 4.8%, Gibraltar 4.5% (2006)Imports$14.71 billion (2007)Main partnersFinland 18.4%, Russia 12.9%, Germany 12.3%, Sweden 9.2%, Lithuania 6.4%, Latvia 5.8% (2006)Public finances Public debt3.8% of GDP (2007)Revenues$7.671bn (2007 est.)Expenses$7.015bn (2007 est.)Economic aidrecipient: $135 million (2004)[ edit ]
আমাতুল কিবরিয়া কেয়া চৌধুরী একজন বাংলাদেশি আইনজীবী ও রাজনীতিবিদ। তিনি হবিগঞ্জ-১ আসনের সাবেক সংসদ সদস্য। ইতিপূর্বে তিনি ১০ম জাতীয় সংসদের ২৮ নং সংরক্ষিত নারী আসনের সংসদ সদস্য ছিলেন ।   প্রাথমিক জীবন  আমাতুল কিবরিয়া কেয়া চৌধুরী হবিগঞ্জ জেলার বাহুবল উপজেলায় জন্মগ্রহণ করেন। তার পিতা মানিক চৌধুরী, যিনি ছিলেন প্রখ্যাত রাজনীতিবিদ ও মুক্তিযোদ্ধা। ব্যক্তিগত জীবনে কেয়া চৌধুরী ২ সন্তানের জননী।   রাজনৈতিক জীবন  কেয়া চৌধুরী ১০ম জাতীয় সংসদের ২৮ নং সংরক্ষিত নারী আসনের সংসদ সদস্য ছিলে।  তিনি ২০২৪ সালের দ্বাদশ জাতীয় সংসদ নির্বাচনে হবিগঞ্জ-১ আসন থেকে স্বতন্ত্র প্রার্থী হিসেবে সংসদ সদস্য মনোনীত হন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:রাজনীতিতে বাংলাদেশী নারী বিষয়শ্রেণী:দশম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদের স্বতন্ত্র সদস্য বিষয়শ্রেণী:জাতীয় সংসদের সংরক্ষিত মহিলা আসনের সদস্য
মিখাইল নিয়েখেমিয়েভিচ তাল (আ-ধ্ব-ব: mʲixa'iɫ̺ n̻ʲɛ'xɛmjɛvʲiʨ t̺al̻ʲ, লাতভীয়: Mihails Tāls, রুশ: Михаил Нехемьевич Таль) (৯ নভেম্বর ১৯৩৬ - ২৮ জুন ১৯৯২) ছিলেন একজন লাতভীয় দাবাড়ু ও অষ্টম বিশ্ব দাবা চ্যাম্পিয়ন। লাতভিয়ার রিগায় জন্মগ্রহণকারী একজন ইহুদী বংশোদ্ভূত এই দাবাড়ুকে সৃজনশীল প্রতিভাবান ও সর্বকালের সেরা আক্রমণাত্মক খেলোয়াড় হিসেবে গণ্য করা হয়।Zubok, V. M. (2011) Zhivago's children: the last Russian intelligentsia, Harvard University Press, Clarke, P. H. (1969) Tal's Best Games of Chess, Bell,  তার খেলার ধরনে উদ্ভাবনা ও অপ্রত্যাশিত চাল দেখা যায়। বলা হয়ে থাকে যে, "তার জন্য প্রতিটি খেলা ছিল কবিতার মত অননুকরণীয় ও অমূল্য।"Zubok, Vladislav. Zhivago’s Children. Harvard University Press, 2009. p. 179  তাকে প্রায়ই "মিশা" নামে ডাকা হত, (যা মিখাইল নামের কাউকে সংক্ষেপে ডাকা হয়ে থাকে) এবং "রিগার জাদুকর" নামে অভিহিত করা হত। দ্য ম্যামথ বুক অব দ্য ওয়ার্ল্ড্‌স গ্রেটেস্ট চেস গেমস ও মডার্ন চেস ব্রিলিয়ান্সিস বই দুটিতে অন্য যে কোন খেলোয়াড়ের চেয়ে তালের অধিক খেলার অন্তর্ভুক্তি রয়েছে। তিনি প্রতিযোগিতামূলক দাবার ইতিহাসে সাবেক দীর্ঘতম সময়ে অপরাজিত থাকার রেকর্ডধারী, ১৯৭৩ সালের ২৩শে অক্টোবর থেকে ১৯৭৪ সালের ১৬ই অক্টোবর পর্যন্ত তিনি ৯৫টি খেলায় (৪৬টি বিজয় ও ৪৯টি ড্র) অপরাজিত ছিলেন। তিং লিরেন ২০১৭ সালের ৯ই আগস্ট থেকে ২০১৮ সালের ১১ই নভেম্বর পর্যন্ত ১০০টি খেলায় (২৯টি বিজয় ও ৭১টি ড্র) অপরাজিত থেকে এই রেকর্ড ভাঙেন।Soltis, Andrew (2002) Chess Lists Second Edition, 2nd ed., McFarland & Company, Jefferson, North Carolina and London, pp. 43–44, . থাম্ব|বাম|১৯৬১ সালে ওবারহাউসেনে তাল   তথ্যসূত্র   বহিঃসংযোগ     Mikhail N. Tal FIDE rating history at Olimpbase.org  Kasparov interview about Tal        বিষয়শ্রেণী:১৯৩৬-এ জন্ম বিষয়শ্রেণী:১৯৯২-এ মৃত্যু বিষয়শ্রেণী:দাবার গ্র্যান্ডমাস্টার বিষয়শ্রেণী:বিশ্ব দাবা চ্যাম্পিয়ন বিষয়শ্রেণী:ইহুদি দাবাড়ু বিষয়শ্রেণী:লাতভীয় দাবাড়ু বিষয়শ্রেণী:দাবা অলিম্পিয়াডে অংশগ্রহণকারী খেলোয়াড় বিষয়শ্রেণী:সোভিয়েত দাবাড়ু বিষয়শ্রেণী:রুশ ইহুদি
গ্রিনপিস হল একটি বেসরকারী আন্তর্জাতিক পরিবেশবাদী সংস্থা। বিশ্বের পঞ্চান্নটি দেশে এর শাখা রয়েছে যা নেদারল্যান্ডসের আমস্টারডাম থেকে পরিচালিত হয়। এই সংস্থাটির মূল উদ্দেশ্য পৃথিবী নামক এই গ্রহের সব ধরনের জীববৈচিত্রের প্রতি পালনের জন্য প্রাকৃতিক পরিবেশ নিশ্চিত করা। সংস্থাটি সারা বিশ্বে বন্য পরিবেশ ধ্বংস, গ্লোবাল ওয়ার্মিং, অধিক হারে মৎস্য শিকার, বাণিজ্যিকভাবে তিমি শিকার এবং পারমাণবিক শক্তির বিরুদ্ধে প্রচারণা চালিয়ে আসছে। এই লক্ষ্যে সংস্থাটি উচ্চপর্যায়ে লবিং এবং সরাসরি পদক্ষেপ গ্রহণ গ্রহণ করে থাকে। গ্রিনপিস কোন সরকারি অনুদান গ্রহণ না করে এর প্রায় তিন কোটি সমর্থকদের কাছ থেকে অর্থ গ্রহণ করে থাকে।Greenpeace, Annual Report 2011 (pdf)  ষাট এবং সত্তোরের দশকে কানাডার ব্রিটিশ কলম্বিয়ার ভ্যানকুভারে পারমাণবিক শক্তির বিরোধিতা করার মাধ্যমে এই সংস্থাটিস সূচনা ঘটে। আলাস্কায় যুক্তরাষ্টের পারমাণবিক পরীক্ষার বিরুদ্ধে প্রতিবাদ করার জন্য ১৫ই সেপ্টেম্বর ১৯৭১ সালে সদ্য প্রতিষ্ঠিত ডোন্ট মেক এ ওয়েভ কমিটি ফিলিস কোরম্যাক নামের একটি জাহাজ ভ্যানকুভার থেকে পাঠায়। ফিলিস কোরম্যাক জাহাজটির নাম সেসময় পরিবর্তন করে গ্রিনপিস রাখা হয়। পরবর্তীতে ডোন্ট মেক এ ওয়েভ কমিটিও গ্রিনপিস নামটি ধারণ করে।Robert Hunter: Greenpeace to Amchitka, An Environmental Odyssey   তথ্যসূত্র    বহিঃসংযোগ      FBI file on Greenpeace  For Indonesia  বিষয়শ্রেণী:১৯৭১-এ প্রতিষ্ঠিত বিষয়শ্রেণী:পরিবেশ সংরক্ষণ বিষয়শ্রেণী:পরিবেশবাদী সংগঠন বিষয়শ্রেণী:জলবায়ু পরিবর্তন বিষয়শ্রেণী:গ্রিনপিস
নুরুদ্দিন মাদ্রাসা () সিরিয়ার দামেস্কে অবস্থিত একটি মাদ্রাসা। এটি শহরের দেয়ালের অভ্যন্তরে সাক আল-খায়াত্তিন অঞ্চলে অবস্থিত। ১১৬৭ সালে সিরিয়ার আতাবেগ নুরউদ্দিন জেনগি দ্বারা মাদ্রাসাটি নির্মিত হয়। সেখানেই তাকে সমাহিত করা হয়েছে। কমপ্লেক্সটিতে একটি মসজিদ, একটি মাদ্রাসা এবং প্রতিষ্ঠাতার সমাধি রয়েছে। দামেস্কে এইরকম কমপ্লেক্স এটিই প্রথম নির্মিত হয়।  সমাধি-মাদ্রাসা কমপ্লেক্সটিতে দুটি গম্বুজ রয়েছে। প্রথমটি এবং লম্বাটি দুটির মধ্যে প্রাচীনতম। যা নুরুদ্দিন জেনগির সমাধির উপরে অবস্থিত। দ্বিতীয়টি ছোট মুকার্নস গম্বুজ এটি নুরুদ্দিন সমাধির গম্বুজটির মতোই। যা দামেস্কের গভর্নর আমির জামালুদ্দিনের সমাধির (মৃত্যু ১২৬৯) উপর অবস্থিত।  থাম্ব|বাম|নুরুদ্দিন মাদ্রাসার গম্বুজ   আরও দেখুন   নুরউদ্দিন জেনগি  জামাল আল-দীন আল-গজনভী  মধ্যযুগীয় আরবি এবং পশ্চিম ইউরোপীয় গম্বুজগুলির ইতিহাস   তথ্যসূত্র     বিষয়শ্রেণী:দামেস্কের মসজিদ বিষয়শ্রেণী:১১৬৭-এ প্রতিষ্ঠিত বিষয়শ্রেণী:সিরিয়ার মাদ্রাসা বিষয়শ্রেণী:দামেস্কের মাদ্রাসা বিষয়শ্রেণী:১২শ শতাব্দীর মসজিদ বিষয়শ্রেণী:সিরিয়ার সমাধিসৌধ
বাসোদা () ভারতের মধ্য প্রদেশ রাজ্যের বিদিশা জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৯৯ মিটার (১৩০৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে বাসোদা শহরের জনসংখ্যা হল ৬২,৩৫৮ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে বাসোদা এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর বিষয়শ্রেণী:বিদিশা জেলার শহর ও নগর
ডাসনগর সরকারি পলিটেকনিক হল ভারতের পশ্চিমবঙ্গের হাওড়া ডাসনগরে অবস্থিত ২০২২ সালে প্রতিষ্ঠিত একটি সরকারি পলিটেকনিক কলেজ।   কলেজ সম্পর্কে  এই পলিটেকনিকটি পশ্চিমবঙ্গ রাষ্ট্রীয় কারিগরী পরিষদ অধিভুক্ত এবং এআইসিটিই নতুন দিল্লি দ্বারা স্বীকৃত। এই পলিটেকনিকটি তথ্য প্রযুক্তি ও প্রকৌশল যান্ত্রিক এবং সিভিল ইঞ্জিনিয়ারিং-এ ডিপ্লোমা কোর্স প্রদান করে।   আরও দেখুন    পশ্চিমবঙ্গের উচ্চ শিক্ষা প্রতিষ্ঠানের তালিকা  ভারতে শিক্ষা  পশ্চিমবঙ্গে শিক্ষা  অল ইন্ডিয়া কাউন্সিল ফর টেকনিক্যাল এডুকেশন   তথ্যসূত্র    বহিঃসংযোগ    https://polytechnic.wbtetsd.gov.in/dasnagar-government-polytechnic বিষয়শ্রেণী:পশ্চিমবঙ্গের পলিটেকনিক কলেজ বিষয়শ্রেণী:২০২২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:হাওড়া জেলার বিশ্ববিদ্যালয় বিষয়শ্রেণী:২০২২-এ পশ্চিমবঙ্গে প্রতিষ্ঠিত
ফিশ মিউজিয়াম এন্ড বায়োডাইভার্সিটি সেন্টার (অর্থ: মৎস জাদুঘর ও জীববৈচিত্র্য কেন্দ্র) বাংলাদেশ কৃষি বিশ্ববিদ্যালয়ের মৎস্যবিজ্ঞান অনুষদের আওতাধীন একটি যাদুঘর।http://www.kalerkantho.com/home/printnews/102573/2014-07-02 স্টারলিং বিশ্ববিদ্যালয়ের সাথে অংশগ্রহণের মাধ্যমে এই যাদুঘরটি সহনশীল প্রজাতির মাছ চাষের লক্ষ্যে কাজ করে যাচ্ছে। বাংলাদেশের ২৬৫ প্রজাতির মাছের মধ্যে ২৩০ প্রজাতিকে এক স্থানে এক সাথে দেখার সুযোগ এখানে রয়েছে। এটি জনসাধারনের জন্য উন্মুক্ত।http://www.risingbd.com/national-news/4647  সহজেই মাছের সঙ্গে পরিচিত হতে পারা, বিলুপ্ত এবং বিলুপ্তপ্রায় সব স্বাদু পানির ও সামুদ্রিক মাছ এবং জলজ প্রাণী সংরক্ষণের মাধ্যমে ভবিষ্যত গবেষণা কার্যক্রম এগিয়ে নেয়ার উদ্দেশ্যে এ জাদুঘরটি প্রতিষ্ঠা করা হয়েছে।  ২০১০ সাল থেকে এটিকে সবার জন্য উন্মুক্ত করে দেয়া হয়েছে। এটি প্রতিষ্ঠায় বিশ্ববিদ্যালয়টির অধ্যাপক ড. মোস্তফা আলী রেজার অবদান লক্ষণীয়। তিনি ২০০০ সাল হতে নমুনা সংগ্রহের কাজে যুক্ত আছেন।  মোট ৫টি কক্ষ নিয়ে সাজানো এ জাদুঘরটির প্রথম কক্ষটির শিরোনাম ফ্রেশওয়াটার ডলফিন এন্ড ফিশ (মিঠাপানির ডলফিন ও মাছ), দ্বিতীয়টির এনসিয়েন্ট এন্ড মিডিয়া, তৃতীয়টির সিলোরিফরমিস বা বিড়াল জাতীয় মাছ, চতুর্থটির সিপ্রিনিফরমিস বা কার্প জাতীয় মাছ এবং পঞ্চমটির শিরোনাম পার্সিফরমিস বা কই জাতের মাছ। এছাড়াও জাদুঘরের করিডরে আছে আবহমানকাল ধরে এ দেশের জেলেদের ব্যবহার্য বিভিন্ন ধরনের মাছ ধরার উপকরণ আর দেশের মৎস্য ঐতিহ্যের ইতিহাস ও নিদর্শন।  মাছের নমুনাগুলি বিভিন্ন আকারের কাচের জারে ফরমালিনে ডুবিয়ে রাখা হয়েছে। প্রতিটি মাছের জার বরাবর ওপরে দেয়ালে সাঁটা পোস্টারে প্রদর্শন করা হয়েছে ঐ মাছেরই পরিপক্ব বয়সের আলোকচিত্রসহ প্রচলিত ও বৈজ্ঞানিক নাম এবং গুরুত্বপূর্ণ তথ্য। গবেষণা কর্মের সহায়তার জন্য বড় এবং ছোট দেশি প্রজাতির মাছের জন্য অ্যাকোয়ারয়াম, ক্রায়োজেনিক মাছের একটি জিন ব্যাংক এবং ডিএনএ সংগ্রহশালা করার পরিকল্পনা রয়েছে।মৎস্য জাদুঘর: ফিশ মিউজিয়াম এন্ড বায়োডাইভার্সিটি সেন্টার (এফএমবিসি), bdfish.org  তথ্যসূত্র  বহিঃসংযোগ  স্টারলিং বিশ্ববিদ্যালয়: "Institute of Aquaculture: teaching the poorest people in Bangladesh" , ১৭ জানুয়ারি ২০১১। সংগৃহীত ১৯ ডিসেম্বর ২০১৬  বিষয়শ্রেণী:ময়মনসিংহ বিভাগের জাদুঘর বিষয়শ্রেণী:বাংলাদেশ কৃষি বিশ্ববিদ্যালয় বিষয়শ্রেণী:বাংলাদেশের জাদুঘর বিষয়শ্রেণী:ময়মনসিংহ
আবদালি মল ( ) হল একটি $৩০০ মিলিয়ন শপিং মল যা আম্মান, জর্ডানে অবস্থিত। আবদালি মল কোম্পানির দ্বারা বিকশিত এবং মালিকানাধীন, মলটি মে ২০১৬ সালে খোলা হয়েছিল এবং এটি আবদালি প্রকল্পের অংশ। Al Arabiya: "Shiny new downtown launched in Amman" by Raed Omari 29 June 2014     তথ্যসূত্র   বিষয়শ্রেণী:জর্ডানের পর্যটন বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:জর্ডানের বিপণিবিতান
শেফালী রানা একজন ভারতীয় টেলিভিশন এবং চলচ্চিত্র অভিনেত্রী। তিনি মারিয়া খান - রিপোর্টিং লাইভ ধারাবাহিকে আশা চরিত্রে অভিনয়ের জন্য বিখ্যাত।  অভিনয় জীবন thumb|রানা এক ভিভাহ আইসা ভি সেটে তিনি এক ভিভাহ আইসা ভি ধারাবাহিকে রণভীর এর কাকিমা চরিত্রে অভিনয় করেছিলেন।  তিনি ২০১৮ সালে নানু কি জানু ছবিতে গায়েত্রী চরিত্রে অভিনয় করেছিলেন।  ২০০২ সালে তিনি বধাই হো বধাই ছবিতে  কামিও করেছিলেন।  এছাড়াও তিনি বিভিন্ন হিন্দি ধারাবাহিক যেমন বালিকা বধূ, ইসক সুভান আল্লাহ, এস তাবাস্সুম, পীহার, কিটানি মোহাব্বত হে, ধারতি কি গোদ মেইন, ওয়ায়.আ.আর.ও কা তাশান, বো তেরি ভাবি হে পাগলী, তাধি মেধি ফেমিলি, আজব গজব ঘর জামাই, আধাফুল এন্ড ছোটি সর্দার্নি তে অভিনয় করেছেন।  ব্যক্তিগত জীবন রানা হলেন দিল্লির মেয়ে। তাঁর মা একজন ভারতীয় টেলিভিশন এবং চলচ্চিত্র অভিনেত্রী।  ধারাবাহিক  বালিকা বধূ  ইসক সুভান আল্লাহ  এস তাবাস্সুম  পীহার  কিটানি মোহাব্বত হে  ধারতি কি গোদ মেইন  ওয়ায়.আ.আর.ও কা তাশান  বো তেরি ভাবি হে পাগলী  তাধি মেধি ফেমিলি  আজব গজব ঘর জামাই  আধাফুল এন্ড ছোটি সর্দার্নি  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:মুম্বইয়ের অভিনেত্রী
হাইনরিখ অগাস্ট বার্নথসেন (২৯ আগস্ট ১৮৫৫ - ২৬ নভেম্বর ১৯৩১) ছিলেন একজন জার্মান রসায়নবিদ যিনি রাসায়নিক যৌগ মিথিলিন ব্লু এবং ফেনোথিয়াজিন সংশ্লেষণ করেন। এই যৌগ দুইটির গঠন নিয়ে অধ্যয়নকারী প্রথম ব্যক্তিদের মধ্যে তিনি ছিলেন একজন।  বার্নথসেন প্রুশিয়ার ক্রেফেল্ডে জন্মগ্রহণ করেন। তার বাবার নাম ছিল হেনরিখ ফ্রেডরিখ এবং মায়ের নাম আনা সিবিলা টেরহেগেনের। তিনি বন এবং হাইডেলবার্গে রসায়ন পড়ার আগে প্রাকৃতিক বিজ্ঞান বিষয় নিয়ে অধ্যয়ন করেন। বিজ্ঞানী রবার্ট বুনসেনের অধীনে পড়াশোনা করার পর তিনি অগাস্ট কেকুলের সহকারী হন। তিনি ১৮৮৩ সাল থেকে হাইডেলবার্গ বিশ্ববিদ্যালয়ে এবং ১৮৮৭ সাল থেকে লুডভিগশাফেন অ্যাম রেইনের বাডিশে অ্যানিলিন-উন্ড সোডা-ফ্যাব্রিক রাসায়নিক কোম্পানিতে কাজ করেন। তিনি বেশ কিছু রঞ্জক পদার্থ উদ্ভাবন করেন। যার মধ্যে অনেকগুলি রাসায়নিক পেটেন্ট করা হয়। তিনি ফেনোথিয়াজিন এবং মিথিলিন ব্লু সহ বেশ কয়েকটি রাসায়নিক সংশ্লেষণের পথিকৃৎ ছিলেন।   তথ্যসূত্র   বিষয়শ্রেণী:জার্মান রসায়নবিদ বিষয়শ্রেণী:১৯৩১-এ মৃত্যু বিষয়শ্রেণী:১৮৫৫-এ জন্ম বিষয়শ্রেণী:জার্মান জৈব রসায়নবিদ বিষয়শ্রেণী:২০শ শতাব্দীর জার্মান রসায়নবিদ বিষয়শ্রেণী:১৯শ শতাব্দীর জার্মান রসায়নবিদ